Ego Odo, dux Burgundię, notum facio presentibus et futuris me dedisse, et in perpetuam elemosinam concessisse Deo et fratribus Lugnei, Cartusiensis ordinis, pro remedio animę meę et antecessorum meorum duas cadrigatas circlorum, unam de boons et alteram de Coldres, unamquamque quadrigatam ad duos equos, singulis annis, in foresta mea de Villiers precipiendas. Quod ut ratum habeatur, presentem cartam sigilli mei munimine roboravi. Actum est hoc anno gratię millesimo ducentesimo sexto decimo in januario.